Assamalla
Assamalla on küla Lääne-Viru maakonnas Tapa vallas. Seda on rahvasuu kutsunud ka Porikülaks. Eepose "Kalevipoeg" 17. loos kirjeldatakse ohvriterohket Assamalla lahingut, milles võõrvallutajate vägi puruks löödi. Ei ole teada, kas sealkandis on ka tegelikult selline lahing toimunud. Oletatakse, et Assamalla piirkonnas on võinud aset leida lahing muistsete eestlaste ja skandinaavlaste vahel. Külas tegutseb Assamalla raamatukogu.